CELEX: 62010TN0389
Language: fi
Date: 2010-09-13 00:00:00
Title: Asia T-389/10: Kanne 13.9.2010 — SLM v. komissio

6.11.2010   
            
            
               FI
            
            
               Euroopan unionin virallinen lehti
            
            
               C 301/46
            
         Kanne 13.9.2010 — SLM v. komissio
   (Asia T-389/10)
   ()
   2010/C 301/74
   Oikeudenkäyntikieli: italia
   
      Asianosaiset
   
   
      Kantaja: Siderurgica Latina Martin SpA (SLM) (Ceprano, Italia) (edustajat: asianajajat G. Belotti ja F. Covone)
   
      Vastaaja: Euroopan komissio
   
      Vaatimukset
   
   Aluksi tai ensisijaisesti
   komission asiassa KOMP.38.344 — Jänneteräs — 30.6.2010 tekemä päätös K(2010) 4387 lopullinen on kumottava
   Toissijaisesti
   sakon määrää on alennettava.
   
      Oikeudelliset perusteet ja pääasialliset perustelut
   
   Esillä olevassa asiassa on riitautettu sama päätös kuin asiassa T-385/10, Arcelormittal Wire France ym. vastaan komissio.
   Kantajana oleva yhtiö esittää vaatimustensa tueksi seuraavaa:
   Päätöksen kumoamisen osalta: hallinnollinen menettely on kestänyt epätavallisen ja kohtuuttoman kauan, millä on loukattu vakavalla tavalla kantajan puolustautumisoikeuksia, erityisesti kaksivuotiskautta 1997–1999 koskevien eli 10 vuotta ennen syyskuussa 2008 annettua väitetiedoksiantoa tapahtuneiden tosiseikkojen osalta.
   Kantajalle määrätyn sakon määrän alentamisen osalta:
   
                
            
            
               Sakon määrän vahvistamista ei ole perusteltu, siltä osin kuin on vaikea ymmärtää, minkä laskentaperustan ja minkä liikevaihdon perusteella komissio on määrännyt kantajalle seuraamuksen.
            
         
                
            
            
               Liikevaihdon 10 prosentin enimmäismäärän rikkominen.
            
         
                
            
            
               Sakon määrän korottamista ei ole perusteltu.
            
         
                
            
            
               On sovellettu virheellisesti sakkojen määrän laskennasta annettuja vuoden 2006 suuntaviivoja vuoden 1998 suuntaviivojen sijaan; viimeksi mainitut olivat voimassa sekä väitettyjen tosiseikkojen tapahtumahetkellä että myös menettelyn ensimmäisten neljän vuoden aikana.
            
         
                
            
            
               Kantajan kartelliin osallistumisen keston virheellinen arviointi siltä osin kuin se ei perustu useampiin objektiivisiin toteamuksiin.
            
         
                
            
            
               Lieventäviä seikkoja, joita esillä olevassa asiassa ovat kantajan näytetty toissijainen rooli väitettyjen tosiseikkojen osalta, sen rajoitettu markkinaosuus sekä kartellin tehosttomuus, ei ole otettu huomioon.
            
         
                
            
            
               Vanhentuminen, koska yllätystarkastuksen jälkeen ei ole toteutettu mitään toimenpidettä, joka olisi keskeyttänyt vanhentumisen.